mteb/NusaParagraphEmotionClassification huggingface dataset:
Hiji poe keur aya acara di kampus nepikeun ka peuting, jadina urang jeung babaturan nu sejen mondok di kampus. Kabeneran divisi urang nu kabagean standby jang ngajaga panggung, bisina aya nu ngarugrugkeun. Sakitar jam 1 peuting kahudangkeun, lantaran hayang ngompol. Sedengkeun posisi toilet teh aya na di lantai dua, jadi urang kudu naek satingkat mun hayang ka toilet. Urang ninggali babaturan keur talibra, jadi teu tega mun rek ngahudangkeun teh. Urang mulai leumpang ngagunakeun lampu senter dina smartphone, da rada poek. Geus nepi toilet, mulai karasa teu nyaman lantaran bau nu teu ngeunah siga bau bangke. Iseng ninggali ka luhur toilet, lantaran toiletna semi terbuka kitu. Apekteh ninggali jurig nu keur noong. Teu pikir panjang urang langsung ngajerit bari lumpat ka lantai handap nepikeun babaturan kabeh kahudangkeun.
Basa masih keneh SMA, abdi mineng pisan numpak beus, jaman harita mah beus teh sok pinuh pisan, komo lamun sonten pas waktosna balik gawe. Di tengah jalan ngadadak aya hiji awewe anu nyepeng rada tarik ka lengeun kuring. Asalna mah kuring reuwas lantaran teu kenal ka awewe ieu, tapi pas manehna masihan kodeu abdi langsung ngartos, sigana mah anjeunna sieun ka bapa-bapa anu aya ditukangeunna. Untungna di bapa-bapa eta langsung teu wani ngadekeutan awewe ieu. Pas abdi turun, anjeumna oge miluan turun sareng kuring sabari nyarita yen anjeunna geus dituturkeun ku bapa-bapa eta ti halte beus keneh, anjeunna oge ngahaturkeun nuhun ka kuring lantaran tos ngabantosan anjeunna.
Tilu alasan nu biasa dilontarkeun ku lalaki mun salingkuh. Kahiji sabab geus bosen ka pasangan nana. Biasana mun geus ngarasa bosen teh lalaki mah sok langsung neangan deui awewe nu anyar. Nu kadua nyaeta sabab geus manggihan awewe nu dipikahayangna. Biasana mun geus rumah tangga mah awewe teh sok rada beda dina ngurus awak, sok rada joledar sabab kabet ku pagawean imah. Tah ku kituna, lalaki loba neang deui di luar nu leuwih hade ti istrina. Biasana mah sok nunjukeun na teh susulumputan. Nu katilu nyaeta aya rasa nyeuei hate ti pasanganna. Misalna nyeuri hate sabab direndahkrun wae ku istrina atawa di kekang teuing ku istrina nu mantak nyeuri hate, jadi we neangan deui awewe salingkuhan nu leuwih bisa ngartikeun kahayang anjeunna.
Cara nabung di imah supaya teu kacoceng ku kabutuhan. Nu kahiji nyaeta tangtukeun target, misalna hoyong meser barang naon anu dibutuhkeun. Kadua, pilarian soal barang nu dipikahoyong, utamana tina segi harga. Katilu, tangtukeun ageung nominal nabung sapoe na teh. Misal, sapoe nabung minimal kudu sapuluh rebu. Tah tos kitu, tangtukeun prioritas pangaluaran. Misalna aya pangaluaran nu penting kudu diheulakeun, terus pangauaran jang barang nu kurang penting mah bisa diengkekeun deui. Tah, beres kitu, tinggal konsisten kana nabungna. Pentingkeun si nabung ieu teh, ulah nepi ka nunda-nunda nabung sapoe-sapoe nateh. Mun urang geus boga nominal gede, asupkeun kana rekening atawa kana e-wallet supaya teu bisa kacoceng unggal poena.
Ngaliwatan baktéri jeung virus dina dahareun, kokotor jeung tempat kuman kacemar séjén napel awak laleur jeung bulu leutik dina suku maranéhanana, ngarah ngapung jeung darat di tempat séjén saperti dahareun, maranéhanana ninggalkeun sababaraha kuman. Ti dinya urang tiasa berpotensi kakeunaan panyakit tina badarat nalika aranjeunna ngapung dina tuangeun, sanaos jumlah patogén anu dikirimkeun sigana sakedik.
Ngaliwatan utah laleur, nalika laleur ngadahar tuangeun, aranjeunna henteu ngegel goresan leutik dina piring tapi serangga ngancurkeun jus pencernaan kana dahareun. . Ieu ngandung harti yén aya kamungkinan langkung ageung baktéri sareng virus salamet. Kuman bakal campur jeung utah sarta tetep dina sungut nepi ka darat dina dahareun jeung ninggalkeun kasakit.
Sabenerna euweuh ekspektasi leuwih pas poe tepang taun teh, lantaran nu enggeus-enggeus ge euweuh nu spesial, komo mere kejutan. Da meureun pedah di kampung, jadi teu ngalartieun, komo deui cenah mah ulah dirayakeun. Balik gawe kawas biasana nyaeta jam 5 an kakara nepi imah teh. Awalna mah aneh lantaran imah teh paroek, tuluy mikir naha euweuh jelemaan kitu? Nu sejenna keur kamarana? nepikeun ka teu dihurungkeun lampu teh. Pas geus asup ka imah tuluy dihurungkeun lampu teh, apek teh bray hurung langsung di sambut ku kulawarga bari ngucapkeun babarengan "Wilujeng tepang taun Aa", tuluy dirangkul ditangkeupan hiji-hiji nganuhunkeun geus direrepot.
Sabenerna kuring teu nempo langsung pas mobil nabrak korban, tapi kuring ngaliwat pas korban ngagoler di sisi jalan tos seueur warga sareng motor anu eureun. Kuring geus boga rarasaan keuheul lamun kuring ningali riungan jalma ti kajauhan. Kuring langsung gugupay sakedapan. Nalika kuring terang yén éta kacilakaan, kuring nyobian henteu ningali awak korban. Kuring fokus ka hareup, tapi panon goblog pisan panasaran, jadi kuring ngahurungkeun sirah kuring bari. Yak, karasaeun haté kuring bade ngabeledi, kuring henteu paduli ningali éta. salila saminggu kuring teu wani ngaliwat deui jalan kitu. sanajan kuring nempo tangkal aya, nepi ka ayeuna kuring masih inget persis kajadian.
Olimpiade Sains Nasional diselenggarakeun unggal taun. Biasana unggal sakola ngayakeun seleksi kanggo ngirim wawakil ti sakola di Olimpiade Sains tingka Kota. Abdi miluan seleksi Geografi lantaran teu aya Olimpiade bahasa Inggris. Abdi sabenerna ngan ngerjakeun soal tes asal-asalan lantaran teu aya kahoyong ngiringan lomba, komo Geografi. Abdi ngerjakeun soal-soal anu lumayan seeur istilah bahasa Inggris na. Saatos ngerjakeun soal-soal abdi langsung ngalajengkeun kagiatan sapertos biasa, teu mikiran hasilna bakal kumaha. Abdi reuwas pas dipasihan terang abdi janten hiji wawakil ti sakola kanggo Olimpiade Geografi, padahal langkung seeur anu leuwih jago ti pada abdi. Tapi abdi atoh lantaran tiasa janten wawakil sakola.
Poe ayeuna teh aya jadwal ujian matematika jeung bahasa Indonesia. Duh matematika heula deuih karek bahasa Indonesia. Isuk-isuk awak ngeper da deg-degan pas rek masuk ruang ujian teh, sieun teu bisa ngajawab soal. Pikiran teh geus hantem we ngapalkeun rumus matematika jeung nginget-nginget materi bahasa Indonesia. Ujianna dilaksanakeun di ruangan kelas XII IPS-3. Jadwalna nyaeta tilu jam, dimulai jam satengah dalapan dugi ka jam satengah sabelas siang. Waktu istirahatna ngan dipasihan lima belas menit. Nu ngawasna nyaeta guru-guru nu unggal ruanganna teh saurang pangawas. Suasana mun ulangan teh sok asa ngadadak sarepi, teu aya nu gogorowokan, teu aya nu nyanyanyian, hening we da meureun nuju konsentrasi kana soal.
Basa nuju ngaliwat ka imaj tatangga, abdi meuni reuwas sabab dipegat ku hayam jago. Barang nuju ngaliwat teh jol we disampeurkeun ku hayam jago. Hayam jagona teh tuluy ngabintihan jiga nu ngajak gelut. Jagona gede pisan, warna na beureum semu oren. Jawerna meuni badag pisan nepi ka ngambay ka handapeun panonna. Buntutna meuni ngajerebengbeng nandakeun siap tempur. Jangjangna meber, buluna narangtung, beuheungna posisi siap nyosor. Hayoh we tuluy bitis abdi dibintihan. Tuluy abdi lumpat we, eh kalah ngudag. Meuni deg-deganna sabab nyareuri dibintihan. Dasar hayam jago, disangkana nantangan meureunan. Tidinya abdi alim deui liwat ka imah eta sabab sieun dibintih deui.
Janten, naon anu kedah dilakukeun nalika anjeun ngahaja pakéan kembar sareng muhrim lengkep? Sangkan anjeun ngahindarkeun kabingungan sareng panik, tingali 5 solusi anti panik nalika anjeun ngahaja ngagem baju kembar sareng jalma sanés.
1. Paké jaket anu bisa nutupan baju kembar
Cara panggancangna pikeun ngémutan baju kembar nyaéta nganggo jaket. Ieu cukup éféktif, utamana lamun anjeun ngagunakeun jaket nu rada katutup. Upami anjeun henteu nyandak jaket, anjeun tiasa nginjeum ka jalma anu caket sareng anjeun. Penambahan jaket bakal ngarobah outfit sacara signifikan. Anjeun teu kedah panik deui nalika nyanghareupan jalma anu ngahaja ngagem baju kembar.
2. Paké asesoris pikeun ngarobah tampilan outfit nu
Upami anjeun lumayan nganggo asesoris, ieu mangrupikeun cara anu saé pikeun ngarobih drastis kana baju anjeun. Aya sababaraha cara pikeun ngakalikeun baju kembar nganggo asesoris. Mimiti, anjeun tiasa nganggo sal atanapi pashmina dina beuheung anjeun atanapi pikeun nutupan baju anjeun. Anjeun ogé tiasa ngabeungkeut pashmina ku cara anu ngabentuk kutang. Ku cara ieu, anjeun tiasa nutupan sahenteuna bagian tina pakean kembar. Kadua, upami anjeun ngagem pakéan, nambihan sabuk bakal ngajantenkeun parobihan anu drastis dina garis pakéan.
Pas keur aya acara muludan di deukeut imah, tiap barudak anu ngaji dibere teks jang tampil pidato dihareupeun nu miluan muludan. Rupa-rupa cara tampilna teh, aya nu mawa teks aya oge ngapalkeun. Urang kaasup nu ngapalkeun jadi teu mawa teks. Tapi pas giliran urang tampil, di tengah-tengah urang poho teksna kubakat geumpeurna di luhur panggung jeung ditongton ku loba jelema. Akhirna pikiran urang ngableng, teks pidato nu diapalkeun salila ieu teh jol leungit dina pikiran. Urang era dipanggung culang cileung bari diseungseurikeun ku babaturan. Nepikeun ka urang turun tina panggung kubakat era na jeung hayang ceurik. Tidinya urang jadi teu percaya diri lamun ngomong dihareupeun loba jelema teh, pasti weh urang nyekelan catetan tuluy dibacakeun. Kabiasaan ieu oge kabawa lamun keur rapat di organisasi perkuliahan.
Jadi rada bosen jeung penampilan ngaran teh, jaman kuliah mah make jeans robek di kampus, sandal jepit jeung mawa binder, rapih, tapi dompet masih nginjeum haha... jadi enya, parah pisan penampilanna, nu penting saku mah kandel...kandel kitu?teu jalan...jeung kuring oge resep ngurus baju atawa calana nu tos bolong, jadi mun teu aya. boro-boro kumaha damang *gagal fokus...uhh lain maksudna rada rame....jadi hiji poe teu kuliah, ngan nongkrong aya naon Abdi hoyong diskusi sareng rerencangan sakelas...jadi nuju kuliah, ngan make calana pondok bali,baju sareng sweater,kuring loba calana bali nu pondok pisan *biardilanganakpantai hahah nu inget mah aya oge calana bali nu boga. cimata badag dina tonggong, pas pas di tengah kelim calana, tapi hehehehe, éta alatan kuring bener cool, jadi kuring teu misahkeun calana ti lomari kuring, ogé saméméh ninggalkeun g w beres, pilih baju heula, oke mah calana, da pasti calana teu robek, di imah mah bener cek calana teu robek, padahal mah teu nyaho buru-buru atawa kuring teu cukup ati-ati, tapi kuring yakin calana henteu robek.
Abdi nuju mampir ka salah sahiji resto anu muka dua puluh opat jam lantaran tunduh pisan. Pas nuju diuk dina salah sahiji korsi abdi ningal di korsi anu aya di peuntaseun abdi aya hiji awewe anu abdi wawuh, tapi teu pati yakin lantaran tos wengi. Teu lila awewe eta ngadatangan meja kuring, menta dipang motokeun. Abdi langsung motokeun maranehna duaan. Isukna abdi ningal dina Instagram rerencangan kantor anu nuju ngarayakeun hiji taun pernikahan sareng pamajikanna. Tapi pas abdi ningal, awewena teh nyaeta awewe anu abdi tingal di resto kamari. Abdi langsung mastikeun yen eta teh pamajikan rerencangan kuring. Pas abdi caritakeun, manehna teu percaya sabari ambek ka kuring. Tapi sababaraha poe saatos eta manehna malah nganuhunkeun ka abdi lantaran istrina bener salingkuh jeung rerencangan di tempat gawena.
Pernah abdi jajan di kaki lima, terus emam di tempat. Harita abdi meser bakso jeung babaturan abdi tuluy dimakan di tempat sabab bari nungguan hujan raat. Pas keur dahar bakso, rasana teh asa aneh, rada bau taneuh sabab meureun caina teu beresih. Pas ningali cara ngumbah mangkok jeung sendok na ge teu disabunan, ngan dicelupkeun jeung dikucek-kucek hungkul kana cai dina ember. Abdi harita ngarasa meuni seueul nempona, berarti meureun dahareun na ge geus teu higienis sabab wadah nu dipakena ge kotor, jeung deuih bekas sejuta umat. Abdi teu kuat ngabeakeun baksona sabab bau taneuh, jeung deuih cai nginumna meuni kiruh jiga cai atah.
Umurna 27 taun, jomblo, gajihna kurang leuwih 28 juta sabulan. Boga cicilan apartemen jeung imah sabulanna 25 juta, enya gajihna 28 juta cicilan 25 juta, sesana 3 juta keur kost jeung dahareun. Naha 3 juta cekap? Nya kantenan henteu. Di kantor sok nyiar jasa, ngarah meunang duit jasa jeung bisa dahar haratis bari ditugaskeun, alhamdulillah mun aya bonus di bulan eta bisa dahar oge. Sakali nalika kuring sareng salaki naek pesawat sareng anjeunna nalika kami balik ka bumi, anjeunna naros naha roti anu dipasihkeun dina pesawat kedah didahar? Saterusna kuring nyokot inisiatif pikeun ngagorowok. "hahahha muhun abdi ngadamel roti kanggo anjeun, hayu isukan aya tuang siang" Nepi ka hiji poe cenah tadi peuting manehna sare di apartemenna, tuluy kuring reuwas "ayeuna maneh make listrik?" "Heueuh dong, tadi peuting make lilin." Waktu éta, kuring seuri ngajawab, éta bener bodo! Tapi anjeun terang naon? Teu ngarasa kabeurat pisan ku gaya hirupna kitu, memang anakna selengean teu ngaganggu omongan batur salagi masih mulus cicilan bulanan. ngan nya urang rada era sih baturan sok culamitan ka hal dasar
Ayeuna teh Afi bagean jadi panitia dina acara kampus Unpad kerjasama jeung BUMN. Tempatna di Graha Sausi Hardjadinata, mulaina jam dalapan dugi ka jam sabelas. Pembicara na teh nyaeta Bapak Erick Tohir. Ah idola abdi pisan eta mah. Abdi datang isuk-isuk sabab kabagean jaga pintu masuk di jero aula. Pas kabeh peerta tos masuk, sakira jam dalapan pas, bagean Pak Erick Tohir nu masuk ka aula. Abdi nu nyabut dina panto aula meuni asa bungah ngalayang bisa ningal Mas Menteri sacara langsung, komo deui ieu dibere senyuman. Beuh atoh na kacida pisan ieu mah, moal bisa poho. Tuluy pas acara na beres, samemeh Pak Erick Tohir kaluar aula, abdi sempet heula sasalaan jeung ukeun foto bareng. Ah kacida bungahna we jaga kagiatan poe harita mah.
Ku bakat euweuh gawena pas keur ngora, urang jeung si Andri, Resti, oge Dendi, ulin ka tempat imah kosong. Harita imah kosong eta teu jauh ti imah, tapi posisina teh deukeut-deukeut sawah lain di sisi jalan. Jadina arurang geus persiapan mawa senter. Datang kadinya teh lain iseng, tapi ku panasaran sabab babaturan urang keneh si Desti pernah ninggali jurig di imah kosong eta. Jadi arurang opatan mutuskeun jang kadinya meakeun ka panasaran. Geus nepi ka imah eta, mimitina mah moal asup ka jero ngan ninggali di luarna, tapi si Dendi ngahayu-hayu ka jero da moal aya nanaon cenah. Brak teh asup ka jero, eta mah jurig keur nangtung dijuru pas pisan disorot ku senter. Arurang langsung ngabelecir lumpat tarik, urang bari nungtun si Resti da manehna rada boyot mun leumpang teh.
Sateuacan numpak ojek online abdi mineng pisan numpak angkot atawa damri ka sakola lantaran ongkosna mirah pisan, baheula damri ngan tilu rebu, eta oge geus kaasup mirah lantaran angkot leuwih mirah deui nyaeta sarebu rupiah. Salaku murid anu sakola ti isuk-isuk jeprut nepikeun sonten, abdi mineng pisan sare dina angkot atawa damri. Komo lamun isuk-isuk abdi biasana angkat ti subuh keneh pas teu acan aya panonpoe, janten pas panonpoe geus muncul teh nyieun tunduh pisan, Di tengah tunduh eta abdi langsung sare sabari nundutan di sabeulah bapa-bapa. Abdi sabenerna geus nyadar yen abdi teh sare di jalan jeung kedah gugah, tapi teu apal kumaha carana lantaran tunduhna teh teu katahan pisan.
Sakabeh jalma pasti ngarasa risih jeung jengkel mun dikomentaran soal penampilan komo soal fisikna. Nepi ka aya nu ngarasa teu percaya diri mun berhadapan langsung jeung batur teh. Tah biasana jalmi nu kieu teh nu tos sering kenging hinaan soal fisikna. Hinaan fisik teh ngaliputi bentuk fisik jiga bentuk awak, bentuk raray, warna kulit, jeung sajabana. Pasti jalma dijieun jengkel mun ngadangu komentar soal fisikna, da sabab fisik mah kersa ning Allah, urang mah kur ngajaga jeung malihara. Biasana mun dihina fisik teh jengkelna make pisan, pasti bakal kainget wae nepi ka iraha ge. Kesel na teh ngalampiaskeun kana nyorangan.
Mereunan cek sababraha jalma mah era ari baju sarua. Upami kitu, kuring bakal cicing waé, pura-pura hilap atanapi… ngan teu malire (contona jalma éta ogé ningali yén kami nganggo baju anu sami). Kusabab sakabeh baju sarua, pamaké béda masih bisa nyieun tayangan béda, gumantung kana wearer.

Bisa waé bajuna sarua, tapi asesoris séjén mah béda, lain kesan nu ditimbulkeun ku penampilan urang téh béda kénéh?

Mun teu percaya, coba inget-inget jaman sakola. Ratusan murid make saragam anu sarua, tapi tetep kesan unggal murid beda-beda. Aya nu katingali rapih, aya nu rancunit, aya nu modis, aya nu religius, aya nu usil, aya nu basajan, jeung sajabana.
Pasar biasana sok janten tempat balanjan anu mirah, tapi anu janten kakurangan di pasar tradisional teh biasana sok aya runtah di mamana. Runtah di pasar teh sadayana pacampur, runtah tilas jeroan lauk, tilas daging, tilas ceker hayam, tilas sayur anu geus buruk, buah anu geus buruk jeung sampah palastik anu sanesna ngahiji, janten teu heran lamun bauna teh sok teu puguh. Komo lamun banjir atawa becek, pasti sapatu bakal bau pisan. Janten lamun bade angkat ka pasar mah ulah make sapatu alus, make sendal capit we, da urang teu apal nincak naon di pasar. Runtah di pasar sok narumpuk jeung dikurubutan bilatung.
Cara basajan pikeun ngaleungitkeun kasieun ngojay, kalebet:
1. Salawasna ngajak jalma anu trauma ku tilelep kana kolam renang cai, meureun jeung misan atawa babaturan nu sarua umur. Padahal tadina jalma nu trauma tilelep ngan ukur lalajo ti sisi kolam renang teu jadi masalah. Nu penting mah jalma nu trauma kalelep bisa nempo kumaha bagja babaturanana.
2. Tahap saterasna tiasa dimimitian pikeun jalma anu trauma kalelep ku cara neuleumkeun sukuna, cipruk-cipruk kana cai (upami anjeun teu hoyong sapinuhna turun ka kolam renang, henteu kunanaon, jalma anu trauma kalelep kedah janten sabar).
Meureun anjeun bisa mimitian ku mawa manéhna bari leumpang di kolam renang. Kahiji, sieun tapi pastikeun yén jalma trauma drowns aman dina aisan a.
3. Kuncina kudu sabar dina nyaluyukeun jeung émosi jalma nu trauma kalelep, tong maksakeun, mun jalma nu geus trauma tilelep geus mimiti sieun, eureun maen.
Kurang leuwih 5-6 kali, jalma nu geus trauma tilelep geus mimiti ngojay, sarta geus mimiti wani deui.
Metal detector nyaeta alat nu populer digunakeun jang neangan harta karun. Cara make na teu pati riweuh. Mimiti, hurungkeun heula alat metal detectorna. Geus kitu, cobaan heula kana emas atawa logam, bedakeun sorana jeung pastikeun alatna berfungsi. Nah tuluy cara makena nyaeta disalusur kira-kira lima cm tina taneuh. Terus susur temoat kira-kira sameter hareupeun urang tuluy sameter ka sisi kenca jeung katuhu. Maju lalaunan supaya teu aya nu kaliwat. Mun aya harta karun nu kadeteksi mah sok ngaluarkeun sora sabab aya sinyal. Mun sorana makin gede atawa makin tarik berarti barangna teu jauh jeung bisa dipastikeun akurat tirikna. Geus katimu mah tinggal digali we.
Lamun urang patepang jeung jalmi anu resep nyiksa batur di tempat sakola atawa di tempat gawe, urang teu meunang cicing, komo lamun urang nepikeun ngarasa kasakit dina awak atawa ngarasa trauma ti kajadian anu dialaman di tempat gawe atawa di sakola. Urang kedah enggal-enggal ngalaporkeun ka jalmi anu pangdekeutna, ulah sieun ka sasaha. Lamun diancem urang kedah tiasa ngalindungan diri sorangan. Ulah pernah mikir yen urang teh pantes disiksa ku batur, kedah mikirna yen sadaya jalmi teh kedah hirup nyaman jeung tenang teu meunang ancaman ti sasaha. Tapi biasana anu ngajieun hese teh lantaran teu aya buktos, matak urang kedah kumpulkeun buktos anu seeur lamun ngalaman kajadian teu ngeunah.
Jadi budak kadua anu boga lanceuk jeung adi  na posisi na kacepet, posisi anu paling teu enakeun. Posisi eta the ngajadileun urang salaku budak anu nomor kadua ieu sering ngarasa teu adil. Eta nu ngajadikeun urang salaku budak nomor 2 di sebut budak anu pemberontak anu babari ambekan. Eta teh kajadian ku sabab sering na di banding bandingkeun jeung lanceuk jeung adi na jadi na urang salaku anak kadua sok ngarasa teu adil. Budak nomor 2 the biasa di bandingkeun jeung di tungtut, urang kudu bisa jadi adi anu ngelehan jeung nurut ka lanceuk na tapi oge di titah nyaah jeung rela berkorban ka adina.
Ulang tahun nyaeta salah sahiju momen peringatan anu spesial pisan. Dimana dina poenan eta dina tanggal eta, urang ngamulai sesuatu anu anyar boh kalahiran urang ngamulai hirup atawa aya deui anu ngarana ulang tahun pernikahan, eta oge sarua nyaeta ngamulai hirup anu anyar. Ulang tahun pernikahan oge momen penting anu kudu di syukuri pisan, loba batur anu ngajagakeun ngarayakeun ulang tahun pernikahan sacara mewah. Sangking pentingna ulang tahun pernikahan nepi ka aya istilah ulang tahun pernikahan perak nyaeta anu ka 25 tahun jeung ulang tahun pernikahan emas anu ka 50 tahun atawa satengah abad. Rasana lamun di bere surprise di ulang tahun pernikahan sarua jeung lamun di bere suprise ulang tahun biasa ngan beda na ieu di rayakeun ku dua jelema. Jadi urang anu mere surprise oge biasana nyiapkeun 2 kado keur pasangan.
Berhubung keur sakola SD urang sok di bully wae ku babaturan nepika teu boga batur, urang jadi trauma mun rek sakola. Bawaanna teh sieun, kadang sok ngadeg-deg komo mun geus ngadenge omongan-omongan ti babaturan nu sok ngabully urang. Basa poe jumat urang keur diuk di kelas bari maca buku carita anu ku urang pinjeum di perpustakaan, pas urang nangtung si iwan ternyata nempelkeun permen karet di banku urang. Trus pas rek balik rok urang katempelan permen karet, tapi urang teu ngomong ka kolot bahwa eta teh di jailan si iwan. Salain eta urang ge di heureuyan deui, basa urang keur nangtung bari macakeun hapalan surat. Si iwan jeung si pita ujug-ujug narik korsi urang, jadina pas rek diuk urang langsung tijungkeul. Urang mewek terus balik ku sabab nyeri tulang ekor, kolot ge ayeuna mah nyahoeun urang sok di jailan ku babaturan sakola. Jadina urang pindah sakola, tapi pas geus di sakolaan anyar ge urang tetep aya rasa kasieun bisi di bully deui.
Tempat anyar pastina oge boga babaturan anyar. Urang mimiti boga babaturan anyar teh nyaeta pas di asrama, kabeneran di asrama teh sa kamar ku duaan. Tapi urang kaasup jelema nu teu babari meunangkeun babaturan, sabab embung ngobrol tiheula, jadi weh butuh proses lila, kecuali lamun baturna nu ngamimitian ngobrol tiheula. Tapi lila kalilaan urang boga babaturan loba, pastina nu ku cara urang aktif di organisasi atawa kumpulan mahasiswa asal daerah nu sarua. Sabab boga karesep anu sarua atau asal ti daerah nu sarua, bakal leuwih babari ngobrolna. Tuluy urang kudu wanoh ka babaturan nu sajurusan, ieu penting pisan sabab bakal mindeng papanggih jeung gawe bareng.
Peringkat kampus sustainable, UI GreenMetric ngumumkeun daptar 10 universitas paling sustainable di Indonésia. Pangumuman ieu dilaksanakeun dina Senén (12/12/2022) di Balai Konvénsi Universitas Indonésia (UI) Depok, ku Prof Dr Ir Riri Fitri Sari, MM, MSc jeung Dr Nyoman Suwartha, ST, MT, M Agr salaku Kapala. sareng Wakil Kepala UI GreenMetric World University Rankings. Instrumén anu digunakeun dina peniléyan ngawengku tilu pilar kelestarian, nya éta Lingkungan, Sosial, jeung Ékonomi kalayan indikator peniléyan anu ngawengku Kaayaan Kampus jeung Infrastruktur, Énergi jeung Perubahan Iklim, Pengelolaan Limbah, Pemakaian Air, Transportasi, jeung Pendidikan jeung Panalungtikan.didinya kampus nu ku kuring asup nyaeta Universitas Indonesia mangrupakeun universitas nu asup kalayan pamaringkatan, mereunan ti aspek merenah na kampus jeung mecak na iklim depok nu endah.
Ayeuna mah loba jelema pinter, tapi loba oge dipakena kana tindak kajahatan. MIsalna penipuan nu nyarupaan undian berhadiah. Salah sahijina biasana ngaliwatan website undian palsu. Pas muka website penipu biasana tampilanna teh teu ngayakinkeun, sok majang logo perusahaan jeung logo kepolisian. Sakapeung mah si penipu oge ngasupkeun sababaraha gambar tina website anu asli jang kamuflase. Tuluy ditampilkeun oge testimoni palsu ti para pemenang. Lamun teliti pasti bisa ninggali kaanehanana teh, nyaeta foto testimonina biasana kualitas gambarna butut jeung ditampilkeunana teh asal-asalan. MIndeng oge nyantumkeun nomor telepon abal-abal dina website undian, lolobana website palsu bakal menta korban jang ngahubungi maranehanana ka nomor telepon pribadi. Padahal lamun enya meunang undian mah bakal langsung dihubungi ku pihak penyelenggara undianna.
Widia pernah ngalami kagagalan dina ngabangun bisnis. Basa nyobian ngabangun bisnis dina bidang furniture, Widia ngajalin kerjasama sareng pihak supplay sababaraha jenis barang. Harita dina ngajalin perjanjian kerja sama, Widia dijangjikeun bakal dikiriman barang sasuai permintaan, tapi kedah dibayar di muka. Janten kedah bayar heula nembe barangna dikirim. Saking tos percayana, Widia ngirim artos ratusan juta kangge meser sababaraha barang furniture. Tapi, tos sabulan barang na teh teu dikirim-kirim. Pas ditaroskeun, supplier na teh kalah ngaleungit. Tidinya Widia ngarasa gagal pisan usahana, modalna seep, barangna teu aya. Widia ngarasa katipu pisan. Tidinya Widia ngaintis deui usaha dibidang makanan, jeung teu gampang deui percaya ka batur.
Nyaho sababaraha aturan dasar pikeun humor. Dina kanyataanana, sakabeh manusa sarua. Aya sababaraha humor dasar anu salawasna dianggo:
1. Nyeri. Sanaos anjeun ngan ukur ningali hiji kartun, anjeun bakal terang konsép ieu. Pikir Wile E. Coyote jeung Roadrunner. Garfield. Bugs Bunny. Mickey Mouse. Sakabéh kartun ieu ngagunakeun humor nu depicts nyeri. Konsep ieu timeless.
2. Nu teu disangka-sangka. Ieu nalika hal anu teu kaduga tétéla janten hal anu héran, pikasieuneun, pikaseurieun, atanapi nyababkeun réspon. Ku kituna, nyandak sakuliling mundane anjeun sarta datang ka hal lucu. Di luar mendung? Maké kacamata hideung. Teu aya anu seuri dina guyonan anjeun? Seuri sorangan. Nyobian nyumput? 3. Sumputkeun tukangeun tutuwuhan leutik. Ngalakukeun hal konyol, sakumaha konyol jéntré.
4. midangkeun kecap. Ieu dipedar leuwih jéntré dina kaca hareup, kumaha oge, twisting kecap bisa jadi cara pohara alus nyieun jalma seuri. ha; eta di jieun beh urang teu jadi bahan nu pikaeraun ker sorangan.
Pandangan ieu anu ningali ras sanés salaku inferior atanapi inferior sareng yén rasna langkung luhur atanapi punjul nyaéta anu ngajaga rasisme tetep hirup. Sacara umum, anu jadi sabab munculna rasisme, nyaéta: dibekelan legitimasi yén hiji ras minoritas sacara genetik jeung budaya inferior ti ras dominan, ayana ajaran atawa doktrin dina kulawarga malah sababaraha golongan jalma, pamahaman masarakat anu sok stereotip jeung prasangka kana hiji ras atawa golongan anu masih kabawa nepi ka kiwari, leungiteun toleransi jeung silih hargaan antar jalma, jeung ayana kawijakan atawa aturan anu ngan ukur nguntungkeun golongan anu tangtu.
Pendekatan pluralisme budaya mangrupa alternatif dina ngaréngsékeun konflik sosial. Pluralisme nuduhkeun sikep hormat antara rupa-rupa golongan di masarakat jeung rasa hormat mayoritas ka minoritas jeung sabalikna. Sababaraha cara pikeun nyegah rasisme ku pendekatan pluralisme budaya di antarana: ngamekarkeun wawasan pribadi jeung sosial jeung kompetensi, ngamekarkeun kasadaran sosial jeung sensitipitas, narima béda, ngaronjatkeun integritas sosial grup, ngaronjatkeun kasempetan sarua, facilitating parobahan kawijakan anu nampung sakabeh grup.
Inget keneh keur zaman SD baheula mah aya walungan tapi caina mah deet. Tepang taun urang teh barengan jeung babaturan nu ngaranna teh Anjar. Poe eta urang jeung Anjar sakola kawas biasana, tapi aya kaanehan pas jam isirahat. Urang jeung anjar dititah ku babaturan ka jembatan nu deukeut walungan. Teu lila geus nepi jembatan, pek teh reuwas aya nu ngajurungkeun. Atuh urang jeung Anjar asup ka walungan eta, baju kabeh baraseuh. Harita urang can bisa ngojay, tapi untungna si caina teu deras jeung deet da keur musim kemarau. Lantaran baju urang baraseuh, jadi ijin ka guru balik heula ka imah jang ngaganti baju eta ku nu garing.
Fungsi ciduh atawa basa ilmiahna Ciduh aya rupa-rupa, nyaéta: Ciduh boga fungsi minangka pelumas. Ciduh lubricates sungut jadi mangpaat pikeun ngajaga ngalawan trauma nalika dahar, neureuy atawa nyarita. Biasana manusa anu saeutik ciduh (xerostomia) bakal ngalaman nyeri nalika ngadahar kadaharan anu kurang eusi cai, sabab éta kadaharan nempel dina témbok sungut sarta ngabalukarkeun borok.
Ciduh ngandung énzim amilase anu tiasa ngabantosan nyerna dahareun. Ciduh ogé mantuan ngarecah dahareun dina sungut sangkan jadi kadaharan lemes.
Ciduh ogé pamawa rasa. Lamun kurangna ciduh, biasana manusa bakal ngalaman kakurangan kamampuh rasa. Ciduh ngajaga pH sungut dina kisaran 6.2-7.4. Hal ieu disababkeun ku lobana éléktrolit anu dikandung dina ciduh, ku kituna fungsina salaku panyangga pikeun ngajaga pH dina sungut.
Abdi henteu resep ngagungkeun ulang taun. Alesanana mah biasa, sabab kuring teu apal iraha ulang taun kuring:”) jadi, teu kudu hariwang keur ngarencanakeun kejutan, ujug-ujug dipapag ku “happy birthday” bisa ngageterkeun kuring satengah maot! Nya, aya anu béda ti ulang taun ka 20 kuring . Kira-kira saminggu sateuacan dinten, sahabat kuring naroskeun naon anu kuring peryogikeun. Masalahna kuring henteu pernah ngajawab patarosan "naon anu kuring hoyong", janten anjeunna milih patarosan alternatif. Jujur, kuring ngajawab pulpén. Anjeunna teu bisa ngomong. Abdi bingung. "Rengse," sambung kuring. "Nalika kuring mésér pulpén, kuring sering hilap dimana nempatkeunana. Semester kamari, kuring meuli sabungkus sarta ngan salamet dua. Dua pulpén éta béak lantaran dipaké catetan jeung nulis éséy. Abdi peryogi pulpen kanggo kuliah."
Basa keur poean wisuda, urang jadi tim fotograper salah sahiji calon wisudawan. Urang diajak ku babaturan jang motret sabab manehna pinuh oge ku klien nu sejen. Poe eta urang ngarasa sedih sabab teu maksimal motretna, jeung klien ge kurang puas kana hasilna. Tungtungna didinya urang teu diajakan deui jang motret wisudaan sabab aya komplen ti klien samemehna. Urang sedih lain sabab teu diajakan deui, tapi sabab fasilitas nu urang gunakeun teu memadai jang motret peuting mah jadina teu maksimal. Jeung karunya oge ka babaturan, sabab kajadian eta sok sieun calon klien nu sejenna jadi teu make jasana. Padahal nu bermasalah urangna.
Di acara Master Chef Indonesia, sadaya peserta kedah ngalakukeun anu pangsaena, nyaeta ngadamel tuangeun anu enak jeung komposisina sae dina waktos anu biasna ngan dipasihan opat puluh menit, satiap peserta oge kedah paham jeung mikirkeun dahareun anu sasuai jeung tantangan anu dipasihan ku chef salaku juri. Lamun masakna kirang sae jeung hasilna nyieun juri kuciwa, peserta kedah ngalakukeun anu namina pressure test. Pressure Test ieu janten kasempetan kanggo unggal peserta sangkan ngabuktikeun ka juri yen manehna masih keneh layak kanggo lajeng di Master Chef nepikeun janten juara. Seeur peserta anu teu tiasa ngamangpaatkeun kasempetan anu dipasihan ku juri, manehna teu ngalakukeun usaha anu maksimal jeung biasana mikirna seeur teuing janten hasil pasakanna kalahkah kirang sae.
Urang salaku budak kudu boga kayakinan yen kolot urang teh past paduli jeung pastii nyaah pisan ka urang hayang urag jadi jelema anu leuwih hade hirupna, hade parilaku na jeung sagalana. Urang kudu inget yen lamu kolot ambek ka urang eta hartina kolot teh paduli ka urang nyaah ka urang. Maneh na di haja kawas kitu sangkan budak na bisa di ajar jadi jelema anu hade. Uurang basa keur leutik pasti sok loba kasieun lamun di carekan ku kolot. Sieun di carekan lamun embung dahar, sieun di carekan lamun teu sakola tapi eta oge anu ngabentuk urang sangkan jadi jelema anu sehat tuluy pinter.
Rek dioperasi teh loba hal nu dipikiran, kaasup soal biaya. Lantaran operasi emang mangrupakeun tindakan medis nu ngabutuhkeun biaya nu lumayan gede. Tapi sanajan kitu emang alusna mah urang teu nunda operas atawa nepikeun ka ngabatalkeun operasi, lantaran kasehatan mah tetep nu paling utama. Jadi saacan rek dioperasi, urang ngomong heula ka dokter jeung tim medis ngeunaan biaya operasi eta. Biasana anjeunna sok mere informasi ngeunaan rincian biaya nu diperlukeun sarta mantuan urang neangan solusi anu alus jang mengatasi masalah biaya. Tapi mun urang euweuh duitna, mending oge neangan rumah sakit anu bisa nawarkeun make program BPJS, tapi pastikeun oge BPJS bisa nanggung operasi urang jeung minuhan sarat naon wae.
Pas abdi nuju jalan-jalan di hiji mol abdi teu kahaja papanggih jeung artis. Mimitina mah abdi teu sadar eta teh saha, tapi ningal batur pada rariweuh gogorowokan, abdi langsung nyampeurkeun ka tempat anu rame loba jelma. Epekteh aya Rafi Ahmad jeung kulawargina. Kuring atoh pisan lantaran di ditu oge aya Rayyanza anu lucu pisan, biasana mah ningal dina Instagram hungkul, ayeuna ningal langsung sanajan ti jauh tapi tetep we katingal pisan lucuna teh. Abdi langsung ngaluarkeun hape kanggo moto jeung midiokeun manehna. Hanjakal teu tiasa lami lantaran maranehna ngan ngaliwat hungkul teras bade lajeng deui syuting di tempat anu sanes.
Mun keur gawe di batur teh kudu sing jujur, ulah nepi ka ngalicikan atawa nembongkeun sikap goreng nu ngarugikeun batur. Loba kasus jalma dipikanyaah teh kalah mulang cai tuba. Mun dipikanyaah ku batur teh kudu buktikeun sikap nu alus, ulah nepi ka terkesan mulang goreng. Mun aya nu mikanyaah atawa mere gawe teh syukuri, anggursih bere nu terbaik samaksimal mungkin nu urang bisa. Lain kalah ngarugikeun batur ku ngalicikan atawa minteran jalma nu geus bageur sabab aya kauntungan jang diri sorangan, ke mun kanyahoanna bakal era pisan diri soranganna. Mantak, yuk biasakeun piceun kagorengan di diri sorangan, tanamkeun kahadean samaksimal mungkin!
Hasil usaha urang dina ngerjakeun soal pikeun lulus ujian tangtu hiji kabagjaan husus pikeun urang. Henteu ngan ukur pribadi anu bakal ngarasakeun kareueus, tatapina sakabeh jalma anu aya bakal ngarasakeun perasaan anu sarua nyugemakeunna. Salian ti eta, lulus ujian oge bakal muka kasempetan pikeun neraskeun ka tingkat anu langkung luhur sareng ngudag tujuan impian urang. Salian ti eta, rasa bagja anu dirasakeun sanggeus hasil lulus ujian oge bakal ngajadikeun hiji jalma leuwih percaya diri jeung yakin kana kamampuh sorangan. Ieu tangtu bakal pisan mantuan batur dina nyanghareupan tantangan dina mangsa nu bakal datang. Ku kituna, teu aya salahna mun urang teras ikhtiar jeung ngadoa sangkan bisa lulus ujian kalawan hade, sabab kabagjaan anu bakal dimeunangkeun tangtuna kacida berhargana.
Penting pisan kanggo urang mariksakeun kaayaan kandaraan urang sateuacan dianggo, hal ieu janten penting lantaran abdi pernah ningal aya jalmi anu kacilakaan lantaran rem motorna blong. Pas abdi ngantosan angkot di halte, abdi ningal aya hiji motor anu ngebut pisan ti kajauhan, padahal anjeunna nuju di jalur laun, tapi kalahkah kekebutan, singhoreng manehna ngajorowokan kandaraan anu sanesna pikeun awas lantaran rem manehna blong. Kandaraan anu aya di hareupeun manehna langsung nyarisi, tapi beuki lila manehna beuki ngadekeutan trotoar, jigana mah manehna hayang nabrakeun motorna ka trotoar ameh ereun. Abdi anu nuju cicing di trotoar langsung buru-buru kabur lantaran sieun katabrak.
Basa leutik tuti sok dibuburu wae ku mamahna. Lamun bade angkat ka sakola, basa manehna nuju mandi, make acuk, tuang, ngerjakeun pr, pokonamah sadayana dibuburu wae ku mamahna. Teu sadar yen eta teh nyatana mah janten hal anu ngaruh ka manehna apas geus dewasa. Pokona lamun manehna teu buru-buru bakal diambekan jeung diseuseulan ku mamahna. Pas manehna geus gede manehna janten jalmi anu gampang pisan hariwang jeung ngalakukeun sagala-gala teh buru-buru pisan siga jalmi anu teu gaduh waktos seeur, padahal teu aya nu ngabuburu manehna. Tapi lantaran tos kabiasaan dibuburu manehna teu sadar janten jalmi anu buru-buru dina sagala hal.
Dinten ieu janten kahiji kalina abdi angkat ka luar kota nyalira, teu dibaturan ku sasaha. Abdi tos meser tiket ti lima poe sateuacanna. Pangawis tiket ti Bandung ka Cimahi teh mirah pisan, ngan lima rebu. Peuting-peutingna sateuacan angkat ka Cimahi abdi tos nyiapkeun barang kanggo angkat ka Cimahi. Isuk-isuk abdi hudang, teras ningal jam epekteh geus jam lima subuh, padahal abdi kedah angkat jam genep enjing, jaba ka stasion oge kedah naek angkot heula sajam, moal kaburu. Abdi langsung pakpikpek mandi jeung buru-buru angkat ka stasion, tapi pas nepi di ditu kareta geus angkat. Kapaksa abdi kedah meser tiket deui.
Taun ieu janten momen ulang taun anu paling abdi inget saumur hirup. Sanes ku lantaran bungah ku acara ulang taun, tapi lantaran ieu mangrupakeun acara ulang taun anu paling goreng anu abdi alaman. Pangalaman ieu oge janten palajaran kanggo abdi sareng rerencangan supados leuwih ati-ati deui lamun ngalakukeun hal anu aya seneuna. Pas rerencangan nuju nyiapkeun acara ulang taun kuring, rerencangan nuju niupan balon kanggo dekorasi. Seeur pisan balon anu kedah ditiup supados sae kanggo popotoan. Tapi teu disangka pas acara tos bade dimulai, aya rerencangan abdi anu ngahurungkeun korek kanggo ngaroko, pas pisan aya sababaraha balon anu bitu jeung ngaluarkeun seneu anu badag. Untungna abdi sareng anu sanesna langsung mawa cai kanggo mareuman seneu eta.
Waktu keur leutik mah kuring teh biasa ulin ka sawah jeung babaturan. Kuring ngala loba tutut leutik jeung keuyeup jang ulin engké di imah. Waktu éta patani teh nuju teu aya, jadi arurang teh nyokot jagong anu aya di eta sawah. Tétéla bari sibuk metik jagong, ujug-ujug anjing patani lumpat gancang ka urang. Kusabab sieun, urang tungtungna kabur, tapi si anjing teh ngudag arurang. Urang lumpat ngurilingan sawah bari mawa tutut, keuyeup jeung jagong nu karek diala tadi. Waktu éta kuring teh budak nu awakna pang leutikna, jadi kuring lumpat pang tukangna.  Kabeneran aya babaturan kuring anu awakna ageung, kuring digendong dina tonggong manehna bari lumpat kabur ti anjing.  Ti harita kuring teu hayang deui ka sawah, komo bari nyokot jagong bari teu idin.
Cara ngalihkeun kasedih sabab teu katarima ku kampus nu diidam-idamkeun. Nu kahiji nyaeta cari kasibukan. Tah  cari kasibukan na teh mangrupa kagiatan nu positif, nu aya mangpaatna jang urang sorangan. Sabab mun urang geus aya kagiatan mah saeutik-saeutik bakal poho kana kasedih teh da rada kabangbrahkeun. Tuluy nu kadua nyaeta liburan, rek jeung babaturan atawa jeung kulawarga. Supaya urang teu sedih teuing, mending indit liburan ka tempat nu endah. Supaya saeutik bisa mohokeun kasedih, liburanna kudu dibaturan ku nu bener-bener asyik jeung bisa ngahibur urang. Tah nu terakhir nyaeta diajar. Mun aya keneh rasa sedih dina hate, leuwih alus lampiaskeun na kana diajar. Urang kudu leuwih getol diajar supaya bisa ngabuktikeun taun hareup mah bisa asup ka universitas impian teh.
Saterasna acara puncak acara, nyaeta panutup anu ditutup langsung ku sutradara simkuring. Nepi ka hiji poé manéhna maca salah sahiji artikel "Dewan Syukur" anu urang tulis kamari. Nalika anjeunna maca salah sahiji makalah, éta kadéngé akrab, tapi tétéla milik kuring. Sarta di ahir acara tétéla yén anjeunna geus cicingeun disimpen kado panungtungan pikeun momen ieu, anjeunna disebut ngaran kuring jeung masihan kuring kado sabab nurutkeun anjeunna tulisan kuring ngeunaan Majelis sukur éta geulis alus. Tungtungna, kantong anu kuring pikahoyong janten milik kuring dina cara anu kuring henteu nyangka. Sareng ayeuna kuring parantos masihan kantong ka batur-batur kuring salaku kenang-kenangan sabab kuring henteu deui damel di éta tempat.
Aya paribasa Sunda anu pasti arapal da geus mindeng didengekeun. Nyaeta paribasa Cikaracak NInggang Batu Laun-Laun Jadi Legok. Paribasa ieu boga arti nu jero lamun ku urang diregepkeun mah, enya oge pas keur leutik pas mimiti ngadenge teu kaharti. Tapi ayeuna mah ngarti yen rek sakumaha wae ge kasusah nu aya dihareupeun, tapi lamun digawean tuluy mah bakal meunangkeun hasil. Jadi sanajan meunangkeun kasusah atawa kagagalan, ulah nepikeun ka pareum harepan. Justru lamun urang tekun jeung konsisten mah ieu bakal jadi konci dina urang nyanghareupan kasusah atawa kagagalan. Papatah ieu kadengena emang klise, tapi lamun dipikir-pikir mah da enya mun urangna konsisten jeung daek diajar tina kagagalan lain teu mungkin urang bakal meunangkeun kasuksesan.
Abdi henteu terang kumaha teknisna, tapi nganggo rem tangan nalika mobilna obah, saur kuring, bahaya pisan. Mobil bisa ngagulidag. Kusabab rem leungeun ngonci, jadi mobil obah lamun rem leungeun ujug-ujug dipaké, ban mobil langsung ngonci, bari inersia mobil masih tinggi. Naha anjeun tiasa ngabayangkeun upami ban sapédah ujug-ujug diselapkeun sareng pipa beusi di antara jari-jari nalika éta masih jalan? Paling dipikaresep, nu cyclist bakal dibanting. Atawa bari lumpat ujug-ujug suku urang kasandung batu. Naon deui, mobil, kalayan inersia sareng inersia anu langkung ageung tibatan sapedah, kedah gaduh pangaruh anu langkung ageung. Pikeun rem normal, lamun dipaké masih masihan mobil kasempetan pikeun laun ngurangan inersia na (anjeun terang naon inersia?). Tapi rem ogé tiasa bahaya pisan upami ujug-ujug ngonci. Éta sababna aya fitur rem anu katelah ABS (Anti Lock Braking System) anu nyegah rem ngadadak ngonci nalika dianggo.
Urang ti bareto resep pisan ka NCT, urang sok ngadengekeun lagu-laguna, sok nonton konten-konten di youtubena jeung sok nyaho wae kabarna tina instagram. Di grup NCT teh urang paling resep ka si mark, rencana na tahun 2023 NCT DREAM bakalan ka indonesia rek ngaayakeun konser anu judulna "THE DREAM SHOW 2 IN JAKARTA" urang bungah pisan hayang amprok jeung si mark, hayang saukur ningali wujud nyatana kos kumaha biasana sok beda jeung dina poto. Jang ngawujudkeun impian urang nempo si mark, urang ngumpulkeun duit tina duit gajihan perbulan. Nepi ka tara jajan, ngan saukur di pale ongkos angkot hungkul, dahar ge unggal poe bekel sangu ka tempat gawe paling jeung mie atawa endog. Nepika akhirna urang meunangkeun duit anu cukup sakeur nonton konser, terus urang meuli tiket, baju, topi, sapatu jeung sagala rupana. Pas nonton urang bungah pisan, jiga teu nyangka jalma jiga urang anu gajihna leutik bisa oge ngabogakeun pengalaman nempo idola anu di pika resep.
Hal-hal nu kudu dilakukeun mun urang keur meunang ancaman ti babaturan. Nu kahiji nyaeta kudu wani ngalawan, ulah nepi ka lemah. Mun urang wani ngalawan mah, nu ngancam na ge bakal mikir keras jang naklukeun urang. Kudu wani heula ngalawan sagala nu diancamkeunna. Nu kadua nyaeta urang kudu lapor ka pihak berwajib. Mun ancaman na dirasa geus kaliwatan atawa geus teu bisa ditolerir, urang berhak ngalaporkeun ka pihak berwajib, nyaeta polisi. Nu katilu nyaeta urang kedah wani matahkeun ancamanna, atawa ngancam balik. Buktikeun yen urang teu salemah nu dikira. Kudu mastikeun yen diri urang bakal aman mun ngalakukeun serangan balik, tapi inget catatan na kudu aya bener di urang.
Tilu hal anu bisa dijadikeun sumber pinjaman dina masa covid-19 joga ayeuna. Nu kahiji nyaeta minjem ka bank. Biasana mun minjem ka bank mah setoran na sok sok bulaman rutin, jadi bisa aya waktu jang ngumpulkeun angsuran na heula. Nu kadua nyaeta koperasi simpan pinjam. Tah didieu teh loba nu nginjeum sabab mayaran cicilanna unggal poe rutin. Jeung deuih nilaina moal gede, jadi moal karasa nyetoran nana. Nu katilu nyaeta make pinjaman online jiga Akulaku, Shoepe Paylater, jeung sajabana. Dina pinjaman online mah biasana tara aya nu nagih ka bumi mun setoran lancar mah, beda jeung di koperasi. Mantakna, pinjol teh leuwih diminati ku para penghutang zaman ayeuna.
Hiji waktu ulin ka imah babaturan, imahna teh gede pisan. Saumur-umur urang asup ka imah nu agreng kieu. Tuluy pas peutingna urang dititah nyokot gelas dina lomari. Jadi weh urang turun tangga heula da posisina keur di kamar lantai dua. Gelas nu ku urang bawa teh dua, gelasna alus pisan da di imah urang mah euweuh gelas nu kawas kieu. Pas keur naek tangga rek ka luhur, si gelas teh ku urang diadu-adukeun lalaunan tadina mah heureuy meh aya sora. Apek teh peupeus, atuh urang sieun dicarekan ku indungna sabab geus meupeuskeun gelas nu alus ieu. Komo ceuk babaturan mah hargana oge mahal. Ku sabab sieun dicarekan urang jadi tara deui ulin ka imahna.
Poe ieu abdi aya urusan ka daerah Cianjur. Ngahaja inditna rada isuk supaya teu katinggaleun bus. Abdi inditna nyalira sabab teu aya nu sajalan jeung abdi. Pas dugi ka daerah Padalarang, bus na teh langsung eureun, teu maju deui. Ningali ka hareup teh macetna meuni panjang pisan. Ai singhoreng mah aya perbaikan jalan jadina diberlakukeun buka tutup jalan. Geus satengah jam can maju pisan, mobil bus dipareuman sabab ngirit solar ceunah ceuk supirna, atuh kabeh panumpang kapanasan di jero. Abdi meuni geus kesel pisan. Nya panas dina jero bus, nya lila teu maju wae, nya geus cangkeul diuk deuihan. Meuni geus hayang ambek-ambekan. Geus hampir sajam lumayan bisa maju sababaraha puluh meter. Biasana ngaliwatan padalarang teh ngan sajam, ieu mah nepi ka tilu jam. Meuni keuheul pisan eta macet kabina-bina.
Sacara pribadi, kuring henteu benci kutu salami aranjeunna tuang pasangan saatos kawin atanapi ngalakukeun naon waé anu dilakukeun ku serangga di antara aranjeunna. Tapi upami aranjeunna nyerang privasi kuring, kuring moal ragu pikeun nincak bug sanaos éta ngaganggu nalika kuring ngalakukeun. naha kecoak ngajijikkeun? Mangga tingali gambar di luhur. Anjeun ngajijikeun? Jujur kuring ngarasa ngajijikeun. Cucunguk mangrupakeun salah sahiji jenis sato anu kuring sahenteuna hayang papanggih, sarta kuring ogé hate nanaon ngalakonan jeung jenis maranéhanana. Sanajan kadang urang papanggih di tempat nu tangtu. Sabenerna, nu ngajadikeun cucunguk disgusting di panon kuring nyaeta aranjeunna lolobana cicing di tempat kotor. Tingali kana tong sampah atanapi pembuangan limbah, aranjeunna biasana resep ngepung di dinya. Éta ogé resep eureun di imah kotor, jadi tetep imah bersih, ngarah kecoak teu betah cicing di imah anjeun. Sajaba ti éta, tétéla yén cucunguk mangrupakeun vektor panyakit jeung baktéri ngabahayakeun lianna. Dina jero lambung aya loba baktéri jeung kuman anu ngabalukarkeun kasakit kayaning typhus, diare, komo inféksi saluran kemih.
Dekorasi nu aya di acara kawinan sok beda-beda, salian ti nyesuaikeun tempat oge kumaha loba henteuna biayana. Dekorasi imah jeung gedung tangtu beda, dina segi legana oge beda, di gedung leuwih laluasa jang ngadekor sabab lahanna anu lega. Nu sok aya di dekorasi kawinan di gedung teh nyaeta panto asup, sok ngajieun gapura sorangan jang dihias, di sisi kenca jeung katuhuna diteundeun pot kembang. Tuluy sok nyieun oge jalan satapak anu menuju ka tempat pelaminan, biasana ieu make karpet warna beureum. Lamun di pelaminan sabab jadi titik puseur resepsi biasana porsi biayana leuwih gede, sabab jadi fokus utama ti acara jeung jadi latar belakang dina tiap foto.
Lamun ninggali jurig, usahakeun urang ulah ninggali matana. Mun teu ninggali mata jurig nu keur ngaganggu urang maka bakal leuwih gede urang bisa ngendalikeun rasa sieun nu aya dina pikiran urang sorangan. Lamun urang ninggali jurig jeung matana, urang bakal cicing jeung teu bisa gerak. Usahakeun urang teu ninggali matana, mun ninggali awakna mah masih teu nanaon. Lantaran mun ninggali langsung matana bisa wae urang terpaku tuluy jadi pingsan. Lamun teu kahaja katinggali matana, buru-buru urang ngalieuk jeung saolah-olah teu ninggali kaayaan manehna. Urang kudu pura-pura teu ninggali manehna, ieu ge cara nu alus jang ngurangan rasa kasieun anu kaleuleuwihi.
Kapala asrama junun nolak, tapi sababaraha minggu ti harita, kapala aparat lokal ngagero sababaraha warga asrama urang. Pejabat éta ngabéla anggotana, sareng nampik pernyataan para mahasiswa yén nalika kajadian éta, anggota pasukan kaamanan sumping sabari mabok. Anjeunna sabenerna ngancam siswa jeung maksa aranjeunna ngaku maranéhna salah, tinimbang anggota aparatur. Dina tanggal 17 Agustus 2019, pulisi nangkep 43 mahasiswa Papua di Surabaya, Jawa Wétan, anu dituduh ngahina bendera Indonésia dina perayaan HUT Kamerdikaan. Pulisi ngagorowok hinaan rasis ka aranjeunna, nyerbu asrama, sareng nganggo gas cimata pikeun maksa aranjeunna kaluar." Aya loba bentuk jeung dampak rasisme di Indonésia, sarta dua kajadian di luhur ngagambarkeun dua bentuk béda rasisme ngalawan urang Papua. Rasisme sabenerna geus ngaronjat sabab urang Indonésia teu ngobrol ngeunaan naon éta rasisme, naon rupa, jeung naon balukarna.
Abdi gaduh hiji tatanggi anu bapana digawe janten ojek, mamahna digawe janten anu sok babantos di bumi batur. Hiji waktos basa abdi nuju ngajar ngaji barudak di masjid dekeut imah, aya salah sahiji budak anu hoyong pisan meser kue kanggo ulang taunna anu ka tujuh taun. Manehna nyarios yen manehna teu acan pernah dipasihan kue. Pas abdi taros, epekteh eta murangkalihna tukang ojek eta. Abdi sareng barudak anu sanes langsung ngarencanakeun kanggo meser kue kanggo budak eta, namina Alif. Urang langsung udunan, jeung langsung kakumpul tilu ratus rebu, jumlahna tos leuwih ti cekap. Alif atih pisan jeung reuwas pas apal manehna meunang kue.